**יוסף (יוסי) קְלַפְטֶר** (נולד ב-7 במאי 1945 בישראל) הוא פרופסור אמריטוס לכימיה, לשעבר נשיא אוניברסיטת תל אביב. חתן פרס ישראל לכימיה ופיזיקה לשנת תש"ף.

ביוגרפיה
--------

קלפטר נולד וגדל בראשון לציון, בן לברוך ושרה. את לימודיו היסודיים עשה בבית הספר חביב ואת לימודי התיכון בגימנסיה הריאלית.
קלפטר סיים ב-1969 את לימודיו לתואר ראשון ולתואר שני בפיזיקה באוניברסיטת בר-אילן. ב-1978 סיים את לימודי הדוקטורט בכימיה באוניברסיטת תל אביב, בהנחייתו של פרופ' יהושע יורטנר, ונסע לפוסט-דוקטורט של שנתיים בכימיה ב-MIT. בשנים 1980–1987 עבד ביחידת המחקר וההנדסה של חברת אקסון מוביל.

ב-1987 חזר לישראל והצטרף לסגל בית הספר לכימיה של אוניברסיטת תל אביב, תחילה כמרצה בכיר, והחל מ-1989 כפרופסור מן המניין. קלפטר כיהן כראש החוג לכימיה פיזיקלית בשנים 1990–1992 ופעם נוספת בשנים 1998–2002. במקביל, כיהן באותן שנים גם כראש מכון סאקלר לכימיה פיזיקלית. בשנים 1998–2003 עמד בראש קתדרת גורדון לכימיה, ומשנת 2003 הוא עומד בראש הקתדרה על שם היינמן לכימיה פיזיקלית.

קלפטר הוא חוקר בעל שם עולמי בתחום הכימיה הפיזיקלית. נכון ל-2014 פרסם כ-400 מאמרים מדעיים וערך 18 ספרים. החל מ-1993 הוא חבר באגודה האמריקאית לפיזיקה. על הישגיו המדעיים זכה במספר פרסים, ביניהם פרס ויצמן למחקרים במדעים מדויקים (1998), פרס קולטהוף של הטכניון (2003), פרס רוטשילד (2004) ופרס האגודה הישראלית לכימיה (2005).

משנת 2002 כיהן כיו"ר ההנהלה של הקרן הלאומית למדע, הגוף המרכזי התומך במחקר בישראל, תפקיד אותו סיים ב-2010. ב-2007 היה חבר בוועדת המשנה למחקר של ועדת שוחט לבחינת מערכת ההשכלה הגבוהה.

יוסף קלפטר
ב-21 באוקטובר 2009 נבחר לכהן כנשיא השמיני של אוניברסיטת תל אביב. הליך בחירתו לווה במאבקי כוחות בין חברים בחבר הנאמנים ובסנאט האוניברסיטה לבין יושבת ראש הוועד המנהל, ד"ר ליאורה מרידור, על רקע פיטוריו של הנשיא הקודם, פרופ' צבי גליל, אך בסופו של דבר הוא נבחר לתפקיד ברוב גדול. בשנת 2014 נבחר לתקופת כהונה שנייה.

בשנת 2009 קיבל תואר דוקטור לשם כבוד מהאוניברסיטה הטכנית של וורוצלב.

בשנת 2011 נבחר כחבר באקדמיה האמריקאית לאמנויות ולמדעים.

בשנת 2017 קיבל את עיטור "Commander of the Order of the star of Italy".

ביוני 2018 קיבל תואר פרופסור כבוד מאוניברסיטת צ'ינגואה בבייג'ינג.

בשנת 2020 הוענק לו פרס ישראל בתחום חקר הכימיה והפיזיקה.

חיים אישיים
-----------

קלפטר נשוי לפרחיה (לבית אלנר) ואב לשני ילדים.

קישורים חיצוניים
----------------

ויקישיתוף מדיה וקבצים בנושא **יוסף קלפטר** בוויקישיתוף
* הדף של פרופ' קלפטר באתר אוניברסיטת תל אביב (לרבות רשימת ספריו ומאמריו)
* פרופ' יוסף קלפטר, באתר פרס ישראל
* אפרת זמר, פרופ' יוסף קלפטר מונה לנשיא אוניברסיטת ת"א, באתר nrg‏, 21 באוקטובר 2009
* רנן נצר, ‏"הקוד האתי הוא סוס טרויאני שמכניסים לאוניברסיטאות", באתר גלובס, 21 באוקטובר 2017
* אתר למנויים בלבד ליאור דטל, איפה כדאי ללמוד? "בוגרי האוניברסיטאות מובילים את ההיי-טק הישראלי", באתר TheMarker‏, 13 באוקטובר 2018
* אתר למנויים בלבד אור קשתי, יו"ר ועד ראשי האוניברסיטאות היוצא: בנט הוא "שר החיכוך", התנהלותו ילדותית ומקטבת, באתר הארץ, 28 בדצמבר 2018

**מכתביו**

* האקזיט הבא כבר מתהווה באוניברסיטאות המחקר בישראל, באתר ynet, 1 במאי 2017

הערות שוליים
------------

1. ↑  אבי בליזובסקי, פרופ' יוסף קלפטר, נשיא אוניברסיטת תל אביב, נבחר כחבר באקדמיה האמריקנית לאמנויות ומדעים, הידען, 20 באפריל 2011
2. ↑  אוניברסיטת צ'ינגואה בביג'ינג העניקה תואר פרופסור כבוד לפרופ' יוסף קלפטר, אתר אוניברסיטת תל אביב, 11 ביוני 2018
3. ↑  אבי בליזובסקי, פרופ' יוסף קלפטר – חתן פרס ישראל בתחום חקר הכימיה והפיזיקה, הידען, 12 בפברואר 2020

| **נשיאי אוניברסיטת תל אביב** |
| --- |
| 

|  |
| --- |
| ג'ורג' ס' וייז • יובל נאמן • חיים בן שחר • משה מני • יורם דינשטיין • איתמר רבינוביץ • צבי גליל • יוסף קלפטר • אריאל פורת |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007429735205171
* BnF: cb12338388k (data)
* GND: 1020323450
* ISNI: 0000 0000 2850 659X
* LCCN: n86064180
* NTA: 133436233
* SUDOC: 155889605
* VIAF: 24674120
* WorldCat: lccn-n86064180

 |